《辰阳舟次蒋春岩观察绍宗 其四》
清代·黄本骥

扁舟共载倦游身，情话欣逢旧主人。折得寒花传驿使，沽来浊酒酹江神。

鹤虽善病声偏壮，虎到能痴性自真。酬唱顿忘行役困，天涯何处是红尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。